Il-President Franċiż Francois Hollande ordna lil Prim Ministru Manuel Valls biex jifforma gvern ġdid wara li żewġ ministri fil-kabinett tiegħu kkritikaw il-miżuri ta’ awsterità. Wara li Valls ħabbar ir-riżenji fil-Kabinett, Hollande immedjatament qallu biex jaħtar Kabinett ġdid. Rapporti qed jgħidu li fost dawk li se jitilfu l-kariga tagħhom hemm il-ministri tal-ekonomija u dak tal-finanzi li kienu qalu li biex Franza jkollha tkabbir fl-ekonomija hemm bżonn li jirreżistu d-dixxiplina fiskali li ġiet impostha mill-Ġermanja. Kelliem għall-President Franċiż qal li ż-żewġ naħat qablu dwar id-deċiżjoni biex jinħatar kabinett ġdid.